ศรีสุวรรณ จ่อบุกร้องปอท. ฟันฌอนฉ้อโกง พ.ร.บ.คอมพ์ เสี่ยงติดคุก 8 ปี
ศรีสุวรรณ บุกปอท. พฤหัสฯ นี้ (2 ก.ค.) แจ้งความเอาผิด ฌอน บูรณะหิรัญ ฐานฉ้อโกง-พ.ร.บ.คอมพ์-เรี่ยไร ชี้ไลฟ์โค้ชชื่อดังอาจเจอคุก 8 ปีกระแสตีกลับนายฌอน บูรณะหิรัญ นักพูดสร้างแรงบันดาลใจ หรือไลฟ์โค้ชชื่อดัง ไปร่วมงาน อีเวนต์ปลูกต้นไม้ที่ จ.เชียงใหม่ พร้อมโพสต์ชื่นชมพล.อ.ประวิตร วงษ์สุวรรณ รองนายกรัฐมนตรี ชาวโซเชียลมีเดียต่างวิพากษ์วิจารณ์ในแง่ลบ จนเรื่องบานปลายเป็นชนวนสงสัยให้ตรวจสอบเงินบริจาค 8 แสนบาท ชาวบ้านบริจาคเงินเข้าบัญชีนายฌอนเพื่อนำไปช่วยดับไฟ แต่กลับไปใช้ผิดวัตถุประสงค์ไม่โปร่งใส ขณะที่นายฌอนยังเก็บตัวเงียบ ไม่ออกมาชี้แจงความคืบหน้าเมื่อวันที่ 1 ก.ค.2563 นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เปิดเผยว่า การกระทำดังกล่าว อาจเข้าข่ายความผิดตามประมวลกฎหมายอาญาหลายมาตรา อาทิ มาตรา 59 ประกอบ มาตรา 341 และ มาตรา 343 ฐานฉ้อโกงประชาชน และความผิดตาม มาตรา 14 พ.ร.บ.คอมพิวเตอร์ 2550 แก้ไขเพิ่มเติม 2560 และปรากฏโดยชัดแจ้งว่ามิได้ขออนุญาตจากนายอำเภอเมืองเชียงใหม่ ในการขอรับบริจาคด้วย จึงเข้าข่ายความผิดตาม มาตรา 6 มาตรา 17 ประกอบมาตรา 5(3) แห่งพ.ร.บ.ควบคุมการเรี่ยไร 2487 ด้วย ซึ่งมีอัตราโทษหลายกรรม รวมแล้วอาจถูกจำคุกไม่เกิน 8 ปี ปรับไม่เกิน 7.4 หมื่นบาทหรือทั้งจำทั้งปรับการกระทำดังกล่าวเป็นความผิดต่ออาญาแผ่นดิน ซึ่งเกี่ยวกับความสงบเรียบร้อยและศีลธรรมอันดีของประชาชน ด้วยเหตุดังกล่าว สมาคมองค์การพิทักษ์รัฐธรรมนูญไทย จึงจะนำความพร้อมพยานหลักฐานเข้าแจ้งความต่อ กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี หรือ บก.ปอท. เพื่อดำเนินการสอบสวนเอาผิดนายฌอนต่อไป โดยจะเดินทางไปแจ้งความในวันพฤหัสฯ ที่ 2 ก.ค.63 เวลา 10.00 น. ณ ศูนย์ราชการฯ อาคาร B ชั้น 4 หลักสี่ กทม. นายศรีสุวรรณ กล่าวในที่สุด
ศรีสุวรรณ บุกปอท. พฤหัสฯ นี้ (2 ก.ค.) แจ้งความเอาผิด ฌอน บูรณะหิรัญ ฐานฉ้อโกง-พ.ร.บ.คอมพ์-เรี่ยไร ชี้ไลฟ์โค้ชชื่อดังอาจเจอคุก 8 ปี
ฌอน บูรณะหิรัญ,ฌอน บูรณะหิรัญ ถูกแฉ,ไลฟ์โค้ช,ข่าวฌอน บูรณะหิรัญ ล่าสุด,ศรีสุวรรณ จรรยา,พ.ร.บ.คอมพิวเตอร์,ปอท.,ข่าวทั่วไป